cyanic-selkie/wikianc huggingface dataset:
Հուսիտներ
Խաչակրաց արշավանքներ հուսիտների դեմ
— Պրոկոպ Մեծ ]] 1431 թվականին կարդինալ Ջուլիանո Չեզարինին կազմակերպեց նոր խաչակրաց արշավանք հուսիտների դեմ։ Բազելի ժողովը, որն սկսեց իր աշխատանքը, նախաձեռնեց բանակցություններ հուսիտների հետ։ Ժողովում բանակցությունները հուսիտների կողմից վարում էր Պրոկոպ Մեծը։ 1433 թվականի սկզբի երկամսյա քննարկումներն անարդյունք ստացվեցին։ Չաշնիկները հակված էին փոխզիջման, ինչի արդյունքում ստացվեց «Պրահայի կոմպակտատներ» (1433) փաստաթուղթը , որի ուժով Բազելի խորհուրդը թույլ տվեց նրանց, ովքեր ցանկանում էին հաղորդություն ստանալ երկու տեսակի համաձայն (հացով և գինով)։ Պապական լեգատի միջնորդությամբ հետապնդողները և կաթոլիկները դաշինքի մեջ մտան իրար միջև։ Տաբորիտները դեմ էին համաձայնությանը։ Հուսիթների շարժման երկու ուղղությունների առճակատումն ավարտվեց 1434 թվականի մայիսի 30-ին Լիպանի ճակատամարտով, որտեղ տաբորիտները ջախջախվեցին, իսկ Պրոկոպ Մեծը (մոտ 1380 - 1434) մահացավ։
Կրոնական վեճերը և խաղաղության բանակցությունները երկու հուսիտ կողմերի միջև շարունակվեցին մինչև 1444 թվականի Պրահայի սեյմը, որի ժամանակ տաբորիտների ուսմունքը հայտարարվեց որպես մոլորություն։ Տաբորիտների նկատմամբ չաշնիկների հաղթանակի հետ մեկտեղ սկսեց վերանալ առաջինների կրոնական ոգևորությունը. չնայած նրանք շարունակում էին առանձին եկեղեցի ներկայացնել, բայց նրանք սկսեցին հոգով մոտենալ կաթոլիկներին, և նախկին հուսիտական ​​սկզբունքներից նրանք հարգում էին միայն Հուսի հիշատակը և գավաթի օգտագործումը։ Երկրում վճռորոշ դիրքը գրավեցին չաշնիկները, որոնք ձգտում էին համաձայնության գալ եկեղեցու և կայսրի հետ։ 1436 թվականի հուլիսի 5-ին չաշնիկների և կայսրի միջև կնքվեց հաշտություն, որի արդյունքում Պրահայի կոմպակտները վավերացվեցին կայսր Սիգիզմունդի կողմից։ Եվգենի IV պապը չճանաչեց այս փաստաթղթերը։
Իրականում Չեխիայի իշխանությունը խաչակրաց արշավանքներից հետո պատկանում էր քաղաքական միություններին, որոնք միավորում էին ազնվականներին և քաղաքները հեթմանների վերահսկողության տակ։ Նրանցից մեկը Յիրժի Պոդեբրադցին (Jiří z Kunštátu a Poděbrad) էր, որը 1452 թվականին գրավեց Թաբորը՝ վերջ դնելով տաբորիտների գոյությանը։ 1458 թվականին Սեյմում Յիրժին (Գեորգի) ընտրվեց Չեխիայի թագավոր և նույն օրը թագադրվեց պապական լեգատի ներկայությամբ։ Նա ապահովեց Պիոս II պապի աջակցությունը՝ գաղտնի երդում տալով հնազանդվել Առաքելական Աթոռին, պահպանել Եկեղեցու միասնությունը և ընդդիմանալ իր հպատակների մեջ որևէ հերետիկոսության։ Սակայն Պիոս II-ը Չեխիայի նոր թագավորից պահանջում էր ավելի եռանդուն պայքար հերետիկոսների դեմ, որով նա հասկանում էր հուսիտների ամբողջ կրոնական գաղափարախոսությունն ու կազմակերպությունը։ Բայց, ըստ Չեխիայի իշխանությունների, հերետիկոսներ էին միայն նրանք, ովքեր չէին ընդունում Պրահայի կոմպակտները։
1462 թվականի մարտի 31-ին Պիոս II պապը անվավեր ճանաչեց Պրահայի կոմպակտները, իսկ 1466 թվականին Պողոս II-ը անաթեմատացրեց (բանադրանքի երնթարկեց, նզովեց) Յիրժի թագավորին և ազատեց իր բոլոր հպատակներին երդումից։ 1468 թվականին Չեխիայի դեմ նոր խաչակրաց արշավանք հայտարարվեց, որի արդյունքում սկսվեց Հունգարիայի թագավոր Մատյաշ Հունյադիի պատերազմը, որն աջակցում էր Չեխիայի կաթոլիկ ընդդիմությանը՝ Յիրժիի կողմնակիցների հետ։ Այս պատերազմի ժամանակ Չեխիայի գահ է բարձրացել Լեհաստանի թագավորի որդին՝ կաթոլիկ Վլադիսլավ II-ը (Յագելոնյան դինաստիայից)։
Հուսիտների շարժման հետևանքներ
Սա եկեղեցու բարեփոխման առաջին լուրջ փորձն էր։ Յան Հուսի և նրա հետևորդների կարծիքով՝ եկեղեցու և հասարակության ուղղման նախապայմանը Աստծո օրենքի խստիվ պահպանումն էր։ Աստվածաշունչը պետք է դառնար բարձրագույն հեղինակություն՝ գերազանցելով մարդկային բոլոր օրենքները, և դա խորհրդանշում էր բոլորի հավասարությունը Աստծո առաջ։ Այս գաղափարներին հետևեց 100 տարի անց 16-րդ դարի ռեֆորմացիան։ Թեև հուսիտները չկատարեցին բարեփոխման բոլոր պահանջները, Չեխիան դարձավ Եվրոպայի առաջին (և այդ ժամանակ միակ) երկիրը, որտեղ օրինականացվեց կրոնի մասնակի ազատությունը։
Հուսիտյան պատերազմների առանձնահատկություններից էր նպատակաուղղված հարձակումները վանքերի վրա, որոնք ուղեկցվում էին դրանց կողոպուտով, արվեստի և գրականության գործերի ոչնչացմամբ։
Ներկայում
Ներկայումս Չեխոսլովակիայի հուսիտ եկեղեցու ծխականներն իրենց անվանում են հուսիտներ (տարբեր հաշվարկներով՝ 100.000-ից մինչև 180.000 ծխական)։ Սակայն այս եկեղեցին ուղղակիորեն չի պատկանում հուսիտների շարժմանը։ Հիմնադրվել է 1918-1920 թվականներին Բոհեմիայի և Մորավիայի Հռոմի կաթոլիկ եկեղեցու հոգևորականների միջև պառակտման արդյունքում։ Դավանանքն իր ներկայիս պաշտոնական անվանումը (Չեխոսլովակյան հուսիտ եկեղեցի) ընդունել է միայն 1971 թվականին ։
Հուսիտների սիմվոլիզմ
Հուսիտների բնորոշ խորհրդանիշը, որը նաև կոչվում է կալիկստիններ, իհարկե Սուրբ Գրաալի գավաթն էր։ Դրոշներ, որտեղ պատկերված է սագ, որը երբեմն խմում է Քրիստոսի խորհրդանշական արյունը գավաթից, հանդիպում են նաև օտար տարեգրություններում։ Հուսիական դրոշակների և վիմպելների ընդհանուր ձևի ամենավստահելի աղբյուրը այսպես կոչված «Codex Vienna»-ն է, որի վրա պատկերված է ոսկե գավաթով կարմիր վիմպել։ Այնուամենայնիվ, գրավոր աղբյուրներից հայտնի է, որ հուսիտները ոչ միայն օգտագործել են գավաթի պատկերով դրոշակներ և վիմպելներ, այլև մարտի են գնացել իրենց տիրակալների դրոշների ներքո, կամ Հիսուս Քրիստոսի կամ Աստծո Գառան պատկերով դրոշների ներքո։ Ամենահայտնի տարբերակը՝ կարմիր գավաթը սև ֆոնի վրա, ոչ մի տեղ չի հիշատակվում պատմական աղբյուրներում և թվագրվում է 19-րդ դարով։
Գրականություն
Կատեգորիա:Բողոքականության պատմություն Կատեգորիա:Աղանդներ Կատեգորիա:Քաղաքական շարժումներ Կատեգորիա:Ռեֆորմացիա
Ի՞նչ կոչել այս սերը
Ի՞նչ կոչել այս սերը (इस प्यार को क्या नाम दूं, What Name Should I Give to This Love?), հնդկական Star Plus հեռուստաալիքով հեռարձակվող հեռուստասերիալ։ Անվանումը վերցված է բոլիվուդյան «Սիրո հմայք» (2001) ֆիլմի «Rabba Mere Rabba» երգից ։ 2015 թվականի նոյեմբերի 24-ից 30-ը հեռուստասերիալը երկարաձգվեց հատուկ սերիաներով. որոնք ներառում են հակիրճ տեղեկատվություն անցյալից, ինչպես նաև դերասանների հետ ռեպորտաժներ։ Հեռուստասերիալը բոլոր սոցիալական դասերի մարդկանց կյանքի մասին է և արտացոլում է 2010-ական թվականների հնդկական սերիալներին բնորոշ միտումը՝ կենտրոնացնել ուշադրությունը զույգի անձնական հարաբերությունների և հարազատների հետ փոխհարաբերությունների վրա ։ 2012 թվականին նկարահանված բազմաթիվ այլ սոցիալական ուղղվածություն ունեցող հեռուստասերիալների նման շոշափվել է կրկնամուսնության խնդիրը ։ Հիմնական սյուժետային գիծը որոշակի նմանությունններ ունի «Գեղեցկուհին և հրեշը» հեքիաթի և Ռադհա-Կրիշնայի սյուժեի հետ, ինչի մասին անմիջականորեն հիշատակվում է սերիաներում։ Սերիալի հիման վրա ադապտացվել են հետևյալ ռիմեյքները՝ «Նրանք չեն կարող հասկանալ իրար» (2012), «Արագինի» (2013), "Wassanaye Premaya"(2015): «Ի՞նչ կոչել այս սերը» հնդկական այն փոքրաթիվ հեռուստասերիալներից է, որ հանրաճանաչ է Հնդկաստանի սահմաններից դուրս ։
2015 թվականի նոյեմբերի 24-ին՝ եռամյա ընդմիջումից հետո, սերիալն ութ եզրափակիչ սերիաներով վերադարձավ «Hotstar» հեռուստաալիք։ Համացանցային սերիաները դուրս եկան «Hotstar Originals» ապրանքանիշի ներքո, որպես պրոդյուսեր հանդես եկավ «Entertainment Mafia»-ն ։
Սյուժե (դիպաշար)
Պատմությունը Լաքհնաուից աղքատ աղջկա՝ Քուշի Կումարի Գուպտայի մասին է և Արնավ Սինգհ Ռաիզադայի՝ հարուստ բիզնեսմենի, ով դարձել է սառը և անխիղճ իր ծնողների ինքնասպանությունից հետո։ Նրանք առաջին անգամ հանդիպում են Արնավի կազմակերպած նորաձևության շոուի ժամանակ։ Արնավը կասկածում է, որ Քուշիին ուղարկել է ինչ-որ ընկերություն՝ իր երեկոն փչացնելու համար, բայց իրականում Քուշիի հայտնվելն այդտեղ ընդամենը պատահականություն էր։ Փորձելով վրեժ լուծել՝ Արնավը սխալ լուրեր է տարածում իր և Քուշիի մասին, որը ստիպում է Գուպտա ընտանիքին ուղարկել Քուշիին ու իր քրոջը՝ Փայալին, իրենց հորաքրոջ մոտ՝ Դելի։ Դելիում Քուշին, ցանկանալով օգնել իր հորաքրոջը, փորձում է իր ծանոթի՝ Շիամի օգնությամբ, ում հանդիպել էր Լաքհնաուում, գտնել աշխատանք և հանգամանքների բերումով ընդունվում է աշխատանքի հենց Արնավի գրասենյակում։ Արնավը ևս մեկ անգամ վրեժ լուծելու համար պայմանագիր է կնքում Քուշիի հետ, ըստ որի 15 օրից շուտ աշխատանքից ազատվելու դիմում ներկայացնելու դեպքում Քուշին պարտավոր է վճարել 5000 դոլլար:Քուշին համաձայնում է պայմանագրին, փորձելով Արնավին ապացուցել, որ ամեն ինչ փողի մեջ չէ։ Այն դժվարություններից հետո, երբ նույնիսկ աղջկա կյանքն էր վտանգի տակ, նա լքում է AR ընկերությունը։
Հետագայում Արնավի քույրը՝ Անջալին, խնդրում է Քուշիին աշխատել իրենց տանը Արնավի ընկերուհուն՝ Լավանիային, սովորեցնել ավանդույթները։ Մերժում ստանալով՝ Անջալին Քուշիին հիշեցնում է Արնավի հետ կնքած պայմանագրի մասին, և Քուշին ստիպված համաձայնում է:Անցկացնելով շատ ժամանակ Ռայզադաների տանը՝ Արնավի և Քուշիի միջև զգացմունքներ են առաջանում:Արնավը, ամեն կերպ փորձելով խուսափել դրանից, կարևոր հայտարարություն է անում իր և Լավանիայի ամուսնության մասին:Քուշին տխրում է, և մտածում՝ ինչու պետք է նրանց ամուսնությունը անհանգստացներ իրեն, մանավանդ այն դեպքում, երբ Քուշին ինքն է փորձել Լավանիային ու Արնավին միացնել, ի վերջո նա հասկանում է, որ զգացմունքներ ունի Արնավի նկատմամբ:Արնավի ու Լավանիայի ամուսնությունը չի կայանում։ Փոխարենը Արնավը ստիպում է Քուշիին ամուսնանալ իր հետ, երբ բացահայտում է, որ իր քույր Անջալիի ամուսինն ու Քուշին կապված են եղել։ Իրականում Անջալիի ամուսինն այն նույն Շիամն էր, որ նենգությամբ նշանվեց Քուշիի հետ:Երբ Քուշիի հայրը բացահայտեց Շիամի իրական դեմքը, ով այդ ժամանակ Քուշիի հորաքրոջ տան վարձակալն էր, սրտի կաթվածի պատճառով չկարողացավ պատմել իր ընտանիքին:Իսկ Շիամը, առիթից օգտվելով, հավատացրեց բոլորին, որ Սաշին՝ Քուշիի հայրը, շատ է ուզում իրենց ամուսնացած տեսնել։
Արնավի ու Քուշիի ամուսնությունը պետք է տևեր 6 ամիս, իսկ մերժելու դեպքում Քուշիի քույր Փայալն ու Արնավի եղբայր Ակաշը չէին ամուսնանա։ Արնավն ու Քուշին միասին էին փորձել միացնել նրանց, որն իրենց ավելի հարազատ դարձրեց:Այսպիսով Քուշին իր քրոջ, իսկ Արնավն իր քրոջ համար ամուսնանում են հենց Փայալի ու Ակաշի ամուսնության օրը:Քուշին վերջապես փոխում է Արնավի պատկերացումները Աստծո, կրոնի, մահվան և ամուսնության մասին։ Ամուսնանում են երկրորդ անգամ, երբ երկուսն էլ ընդունում են, որ ստեղծված են իրար համար։
Ցուցադրություն
Հնդկաստանում ցուցադրության ժամանակ հեռուստասերիալի վարկանիշը ըստ TRP-ի տատանվում էր 3,24-ից 4,59-ի սահմաններում ։ Սերիալը ցուցադրվել է ԱՄՆ-ում, Մեծ Բրիտանիայում, Ռուսաստանում, Վրաստանում, ՀԱՀ-ում և այլուր։ 2016 թվականի դեկտեմբերի 5-ից հեռարձակվում է Հայաստանում՝ Արմենիա հեռուստաընկերությամբ։ Առաջին հնդկական հեռուստասերիալն է, որ ցուցադրվել է Թուրքիայում և ունեցել մեծ հաջողություն։ Սերիալի հաջողությամբ պայմանավորված՝ Թուրքիայում և Եգիպտոսում ձեռք բերվեց «Կրքի գույները» սերիալը՝ Սանայա Իրանիի գլխավոր դերակատարմամբ։
Դերասաններ և դերեր
Մադհուրա Նաիկ Շետել Կապուր Բացասական կին կերպար,որդեգրում է փոքրիկ տղաի Աարավին և ստելով ասում է որ երեխան Արնավինն է։
Արտաքին հղումներ
Կատեգորիա:Հնդկական հեռուստասերիալներ Կատեգորիա:2011 հեռուստասերիալներ
Տոռե դե Ռովերի
Տոռե դե Ռովերի (Torre de'Roveri), կոմունա Իտալիայում, տեղակայված է Լոմբարդիա մարզի Բերգամոյի գավառում ։
Բնակչությունը՝ 2030 մարդ (ըստ 2008 թվականի տվյալների)։ Խտությունը կազմում է 1015 մարդ/կմ²։ Տարածքը՝ 2 կմ²։ Փոստային ինդեքս՝ 24060։ Հեռախոսային կոդ՝ 035։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ֆեյրա Նովա դու Մարանիան
Ֆեյրա Նովա դու Մարանիան (Feira Nova do Maranhão), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 7505 մարդ՝ 2006 թվականի տվյալներով։ Գրավում է 1 473,272 կմ² տարածք։ Բնակչության խտությունը՝ 5,1 մարդ/կմ²։
Պատմություն
Քաղաքը հիմնադրվել է 1994 թվականի նոյեմբերի 10-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Քենդրիկ Լամար
Քենդրիկ Լամար Դակվորտ (Kendrick Lamar Duckworth, ), ամերիկացի ռեփեր։ Հանդիսանում է 2009 թվականին ձևավորված Black Hippy խմբի անդամ։ Առաջին անգամ մեծ ճանաչում է ձեռք բերել 2010 թվականի սեպտեմբեր ամսին թողարկված իր «Overly Dedicated» միքսթեյպի շնորհիվ։ 2011 թվականի հուլիսի 2-ին թողարկել է իր «Section.80» անվանումը կրող դեբյուտային ստուդիական ալբոմը, իսկ հաջորդ տարվա հոկտեմբերի 22-ին թողարկել է իր «Good Kid, M.A.A.D City» կոչվող երկրորդ ստուդիական ալբոմը, որը առաջին շաբաթում վաճառվել է 242,000 օրինակով և Billboard 200 ալբոմների հիթ շքերթ է մտել երկրորդ հորիզոնականով։ Այդ ալբոմը նաև առաջադրված է եղել Գրեմմիի 56-րդ մրցանակաբաշխության «Տարվա լավագույն ալբոմ» անվանակարգում։ Քենդրիկ Լամարի երրորդ ալբոմը, որը կրում է «To Pimp a Butterfly» անվանումը, թողարկվել է 2015 թվականի մարտին և գլխավորել է Billboard 200-ը։ 2016 թվականի փետրվարին Լամարը ստացել է 5 Գրեմմի մրցանակ։
Երաժշտական ոճ
Իր երաժշտական ոճի մասին խոսելիս նա ասել է․ «Դուք իսկապես չեք կարող դասակարգել իմ երաժշտությունը։ Դա մարդկային երաժշտություն է» ։
Նիկոլայ Ռաստորգուև
Նիկոլայ Վյաչեսլավի Ռաստորգուև (Николай Вячеславович Расторгуев, ), խորհրդային և ռուս երգիչ, «Լյուբե» երաժշտական խմբի մենակատար, Ռուսաստանի ժողովրդական արտիստ (2002): 2006 թվականից սկսած՝ «Եդինայա Ռոսիա» կուսակցության անդամ։
Կենսագրություն
Հայրը՝ Վյաչեսլավ Նիկոլայի Ռաստորգուևը (ծնվ. 1932), մայրը՝ Մարիա Ալեքսանդրի Կալմիկովան (ծնվ. 1932), որ աշխատել են համապատասխանաբար որպես վարորդ և դերձակուհի, մինչ օրս դստեր հետ բնակվում են Լիտկարինո քաղաքում։ Ռաստորգուևների ընտանիքը եկել է Տամբովի մարզից. երգչի պապը՝ Նիկոլայը, եղել է տոհմական դարբին, նրա կինն է դարձել Աննա Պետուխովան՝ հարուստ ջրաղացպանի դուստրը. ամուսնանալով նրանք սկսեցին բնակվել Մերձմոսկովյան շրջանում։ Մորական գծով նրա պապը՝ Ալեքսանդր Նիկոլայի Կալմիկովը, ողջ կյանքն աշխատել է որպես հաշվապահ։ Տատիկը՝ Զինաիդա Վասիլի Կալմիկովան (ի ծնե՝ Օռլովա), հոգևորականի թոռնուհի է եղել, ամուսնանալուց հետո դարձել է բազմազավակ մայր և ստացել Հերոս Մոր կոչում ։
Մանուկ տարիներին Նիկոլայը չնայած ոչ այնքան լավ էր սովորում Լիտկարինո քաղաքի № 3 դպրոցում, սակայն կարդում էր, նկարում, հետաքրքրվում The Beatles խմբով։ Նիկոլայի խոսքերով՝ նրանք են դրդել իրեն երաժշտությամբ զբաղվել։ «Լիվերպուլյան քառյակով» հետաքրքրվածությունը մեծ դեր խաղաց երգչի՝ ստեղծագործական ուղի փնտրելու հարցում։ Ավելի ուշ, երբ հետաքրքրվածությունը վերաճեց կյանքի իմաստի և գիտակցված զբաղմունքի, Ռաստորգուևը երգեց «Բիթլզի» սիրելի հիթերը, որոնք նույնիսկ 1996 թվականին թողարկվեցին առանձին «Четыре ночи в Москве» ձայնասկավառակով ։
Դպրոցից հետո Նիկոլայը սովորել է Մոսկվայի թեթև արդյունաբերության տեխնոլոգիական համալսարանում, սակայն այն չի ավարտել, քանի որ եհռացվել է համալսարանից։ Ապա սկսել է աշխատել քաղաք Լիտկարինոյի Ավիացիոն մեքենաշինության կենտրոնական ինստիտուտում։
Արտաքին հղումներ
Կատեգորիա:Ռուս երգիչներ Կատեգորիա:«Միասնական Ռուսաստան» կուսակցության անդամներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Ռուսաստանի Դաշնության ժողովրդական արտիստներ Կատեգորիա:Ռուս քաղաքական գործիչներ Կատեգորիա:Ռուս կիթառահարներ Կատեգորիա:Ռուս դերասաններ Կատեգորիա:Պատվո շքանշանի ասպետներ (Ռուսաստան) Կատեգորիա:Ռուսաստանի Դաշնության վաստակավոր արտիստներ
Կիմլիչկա
Կիմլիչկա (Кимличка), գյուղ Ուկրաինայի Սումիի մարզի Լիպովա Դոլինայի շրջանում։
Հընտի
Բնակչություն
1909 թվականին ուներ 65 տուն հայ և 35 տուն թուրք բնակիչ ։
Կիմլիչկա
2001 թվականի տվյալներով Կիմլիչկա գյուղում բնակվում էր 519 մարդ։
Ուկրաինսկոե (գյուղ, Խարկովի շրջան)
Ուկրաինսկոե (Українське), գյուղ Ուկրաինայի Խարկովի մարզի Խարկովի շրջանում։ Բնակավայրը նախկինում նաև անվանվել է Ստանկոստրոյ։ Հիմնադրվել է 1926 թվականին։
Մեշչերևո
Մեշչերևո (Мещерево, Мишәр), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Հընտի
Ծանոթագրություններ
Կատեգորիա:Արևմտյան Հայաստանի գյուղեր
Կիմլիչկա
Արտաքին հղումներ
Կատեգորիա:Ուկրաինայի Սումիի մարզի Լիպովա Դոլինայի շրջանի բնակավայրեր Կատեգորիա:Ուկրաինայի գյուղեր
Մեշչերևո
Բնակչությունը 2009 թվականին գրանցված տվյալներով կազմում էր 189 մարդ։
Ուկրաինսկոե (գյուղ, Խարկովի շրջան)
Արտաքին հղումներ
Կատեգորիա:Ուկրաինայի Խարկովի մարզի Խարկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1926 թվականին հիմնադրված բնակավայրեր
Մեշչերևո
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Շարանսկի շրջանի բնակավայրեր
Սթեն (չափման միավոր)
Սթեն, ուժի միավորը ՄՏՎ (մետր-տոննա-վայրկյան) համակարգում։ 1 Սթեն հավասար է այն ուժին, որը 1 տ զանգվածով մարմնին ուժի ազդման ուղղությամբ հաղորդում է 1 մ/վրկ2 արագացում։ 1 Ս= 1000 ն = = 101, 972 կգ։ ՄՏՎ համակարգը գործածությունից դուրս է եկել, և Սթեն միավորն այլևս չի կիրառվում։
Կատեգորիա:Ուժի չափման միավորներ
Սղերդ
Սղերդ (Սղերտ, Սերդ, Սիրթ, Սիերդ) (Siirt, Սիիրթ)՝ քաղաք Արևմտյան Հայաստանում, Արևմտյան և Արևելյան Տիգրիսների միախառնման տեղից ոչ հեռու, Բաղեշ գետի ստորին հոսանքի շրջանում, Սղերդ գետակից 5-6 կմ հեռավորությամբ, սարավանդի վրա։ Սիիրթի մարզի կենտրոնը։ Սովորաբար միշտ համարվել է քաղաք, թեպետ իրականում սոսկ գյուղաքաղաք է։ Բարձրությունը ծովի մակարդակից 1100 մ է և Արևմտյան Տիգրիսից գտնվում է ընդամենը 2—3 կմ հեռավորության վրա։ Կլիման շոգ է, ցամաքային։ Հողերը ոռոգվում են Տիգրիսի և նրա վտակների ջրերով։ Շրջակայքում կան կրաքարեր, մետաղական երևակումներ, ջերմուկներ։
Անվան ստուգաբանություն
Սղերդ անվանումն առաջացել է հին Խերհեթք անունից։ Ըստ ոմանց կարծիքի էլ առաջացել է պարսկերեն սե-արդ-ից, որը նշանակում է «3 անգամ ավերված և վերակառուցված» ։
Պատմություն
Հնում Աղձնիք աշխարհի Խերհեթ կամ Սերխեթք գավառի կենտրոնն էր և դրանից էլ ծագել է նրա անունը։ XVI—XVIII դարերում մտնում էր Դիարբեքիրի նահանգի (վիլայեթ), իսկ դրանից հետո՝ Բիթլիսի նահանգի մեջ, դարձյալ լինելով Սղերդ համանուն գավառի կենտրոնը։ Այն գավառի միակ քաղաքն է։ Սղերդը գոյություն ունի շատ հնուց։ Նրա հիմնադրումը ոմանք կապում են Տիգրան Մեծի, ոմանք էլ՝ Սկայորդու անվան հետ։ Նույնիսկ մի ժամանակ ենթադրում էին, որ Սղերդը կառուցվել է հին Տիգրանակերտ քաղաքի տեղում։ Աղբյուրների հիշատակություններից երևում է, որ Սղերդը բավական բարգավաճ քաղաք է եղել նաև միջին դարերում։ Յակուտին իր «Աշխարհագրական բառարանում» այն համարել է «համբավավոր փոքր քաղաք»։
Ներկայումս Սղերդը անշուք գավառական քաղաք է, չունենալով տարրական կոմունալ պայմաններ։ Թեպետ շրջակայքում կան խմելու ջրի պաշարներ, բայց ջրմուղ չի կառուցված և բնակչությունը խմում է գետի ջուրը առանց մաքրելու։ Քաղաքի տները հիմնականում երկհարկանի են, քարաշեն։ Ունի և կամարաձև կառուցված տներ։
Բնակչություն
Սղերդը 18-րդ դարում ունեցել է 5600 տուն հայ բնակիչ։ 19-րդ դարի սկզբներին նրա ունեցած 2500 տուն բնակիչների մոտավորապես կեսը դարձյալ կազմում էին հայերը։ 1800-1830 թթ. ուներ մոտ 17 հազար բնակիչ, որից 10000-ը հայեր, 1830 — 1850 թթ.՝ 15 հազար բնակիչ, որից հայեր 6000։ Առաջին համաշխարհային պատերազմի նախօրյակին այստեղ կար 13000 բնակիչ, որից հայերը դարձյալ 6000 էին, մնացածները թուրքեր, արաբներ, քրդեր և ասորիներ։ 1895 թվականի կոտորածի ժամանակ թուրքերը կողոպտել են այստեղի եկեղեցին, առաջնորդարանը և դպրոցը, հայ բնակչության մեծ մասին բռնությամբ իսլամացրել, հոգևորականներին՝ կոտորել, կանանց՝ անարգել։ Իսկ 1915 թվականի Մեծ եղեռնի ժամանակ երիտթուրքերը բնաջնջեցին այստեղի հայությանը։
Տնտեսություն
Սղերդում հավասար չափով զբաղվում էին արհեստագործությամբ, առևտրով, երկրագործությամբ և այգեգործությամբ։ Արհեստներով ու առևտրով գերազանցապես զբաղվում էին հայերը։ Տարածված արհեստներից էին պղնձագործությունը, դարբնությունն ու զինագործությունը, մանածագործությունն ու ջուլհակությունը, կոշկակարությունն ու դերձակությունը։ Առանձնապես մեծ համբավ ունեին այստեղ պատրաստված պղնձի ամանները, որոնց մի մասը վաճառվում էր գավառի և նահանգի սահմաններից դուրս։ 19-րդ դարի երկրորդ կեսից այստեղ աստիճանաբար առաջացել են նաև ավելի խոշոր տիպի ձեռնարկություններ՝ կաշվի, տեքստիլ, շալի «գործարաններ», որոնք սակայն քիչ են տարբերվել տնայնագործական և մանուֆակտուրային ձեռնարկություններից։ Կրաքարով հարուստ Սղերդում գործում են կրի մի քանի գործարաններ, որոնց արտադրանքի մի մասը տարվում է այլ վայրեր։ Արտաքին և տարանցիկ առևտրի առումով Սղերդի դիրքը գրեթե միշտ նպաստավոր է եղել։ Հնում նրա մոտով էր անցնում մ.թ.ա. 6-րդ դարից բանուկ Պարսից «արքայական ճանապարհը», հետագայում այն միշտ հարմար դիրք է ունեցել Հայաստանից Միջագետք և արևելքն արևմուտքի հետ միացնող քարավանային ճանապարհների նկատմամբ՝ գտնվելով դրանց հանգուցակետերից մեկում։ Նոր ժամանակներում քաղաքից դուրս էին գալիս մի քանի խճուղային և գյուղամիջյան ճանապարհներ։ Սղերդը արտաքին առևտրի համար և՛ տարանցիկ կետ էր, և՛ իր արհեստավորական արտադրանքներով ու գյուղատնտեսական մթերքներով մասնակցում էր այդ առևտրին։ Քաղաքն ուներ, իր շուկան, որտեղ 19-րդ դարի վերջերին կային մինչև 100 խանութ ու կրպակ։ Յուրահատուկ գյուղատնտեսական բնակավայր է Սղերդը։ Նրա գյուղատնտեսական որոշ մթերքները՝ սեխը, վարունգը, թուզը, նուռը բարի համբավ ունեին ամբողջ նահանգում։ Նա հայտնի էր նաև խաղողով։ Այստեղ մշակվում էր տեղական Շաֆի կոչված խաղողատեսակը, որի մասին այնքան մեծ գովեստով են խոսում տեղացիներն ու օտարերկրացի ճանապարհորդները։
Պատմամշակութային կոթողներ
Այստեղ կարելի է տեսնել պատմական տարբեր ժամանակներում կառուցված հուշարձանների և հնությունների ավերակներ ու հետքեր։ Քաղաքի շրջակայքում կան հին հայկական բերդերի ավերակներ։ Նրա տարբեր կողմերում կան հղկված ժայռեր, որոնց վրա քանդակված են հայերեն վիմագիր արձանագրություններ։ Սղերդում գործել է ս. Հակոբ անունով հայկական վանքը, որը 20-րդ դարի երկրորդ տասնամյակում արդեն ավերակի էր վերածվել։ Քաղաքն ունեցել է 3 եկեղեցի, որոնք մինչև առաջին համաշխարհային պատերազմը կանգուն էին և գործում էին։
Օսկար լավագույն ֆիլմի համար
Օսկար լավագույն ֆիլմի համար, «Օսկար» կինոարվեստի ամերիկյան ակադեմիայի ամենամյա մրցանակը։
Օսկար մրցանակը տրվում է 24 հիմնական անվանակարգերում։ Օսկար լավագույն ֆիլմի համար մրցանակը դրանցից թերևս ամենահեղինակավորն է։
Ծանոթագրություններ
Կատեգորիա:Օսկար կինոմրցանակ
Տրանսպլանտացիա
Օրգանի կամ հյուսվածքի փոխպատվաստումը օրգանիզմի մի մասից մյուսում կամ մի կենդանուց մյուսին կոչվում է տրանսպլանտացիա ։ Այն օրգանիզմը, որից վերցնում են տվյալ օրգանը կամ հյուսվածքը, կոչվում է դոնոր, իսկ օրգանիզմը, որին պատվաստում են՝ ռեցիպիենտ Փոխպատվաստման համար վերցրած օրգանը կոչվում է տրանսպլանտատ։
Տարբերում են աուտոտրանսպլանտացիա, երբ փոխպատվաստումը կատարում են նույն օրգանիզմում՝ մարմնի մի մասից մյուսում։ Ալլոտրանսպլանտացիա-փոխպատվաստումը կատարում են նույն տեսակին պատկանող մի անհատից մյուսին։
Քսենոտրանսպլանտացիա, երբ դոնորը և ռեցիպիենտը պատկանում են տարբեր տեսակներին։
Տրանսպլանտացիայի հաջողությունը հիմնականում պայմանավորված է օրգանիզմի իմունոլոգիական ռեակցիայից, որն առաջանում է դոնորի և ռեցիպիենտի ոչ միանման անտիգենային կազմությունից։
Աուտոտրանսպլանտացիայի դեպքում տրանսպլանտը, որպես անտիգեն, նույնն է, ինչ ռեցիպիենտինը, ուստի իմունոլոգիական ռեակցիա չի առաջանում։ Տարբեր օրգանիզմների միջև կատարվող տրանսպլանտացիան առաջացնում է իմունային ռեակցիա տարբեր անտիգեների առկայության պատճառով։
Մոնոզիգոտ երկվորյակների անտիգենային նմանության շնորհիվ նրանց միջև տրանսպլանտացիան հաջող է ընթանում։ Վերոհիշյալ պատճառից քսենոտրանսպլանտացիան հնարավոր է իրականացնել միայն որոշ անողնաշարավոր կենդանիների մոտ։
Ինչպես արդեն նշվեց, դոնորից վերցրած տրանսպլանտը ռեցիպիենտի համար համարվում է օտարածին նյութ (անտիգեն), որը պատճառ է դառնում հակամարմինների առաջացման (իմունային ռեակցիա)։ Դա է պատճառը, որ ալլոտրանսպլանտացիայի դեպքում ռեցիպիենտի օրգանիզմում տրանսպլանտը կարճատև սերտաճելուց հետո անջատվում է։
Գրականություն
Կատեգորիա:Ընդհանուր կենսաբանություն Կատեգորիա:Ռեգեներացիա և տրանսպլանտացիա Կատեգորիա:Տրանսպլանտացիա
Կանադական գինի
Կանադական գինի, գինեգործական արդյունաբերությունը հիմնականում զարգացած է Բրիտանական Կոլումբիայի հարավում և Հարավային Օնտարիոյում։ Փոքր քանակությամբ գինի արտադրողներ կան նաև Հարավային Քվեբեկում և Նոր Շոտլանդիայում։
Կանադայի երեք խոշոր գինեգործական շրջաններն են Բրիտանական Կոլումբիայի Օկանագան հովիտը, Օնտարիոյի Նիագարա թերակղզին և Օնտարիոյի Էսսեկսի համայնքը (ներառյալ Պելի կղզին)։ Բրիտանական Կոլումբիայի մյուս գինեգործական տարածքներն են Սիմիլկամին հովիտը, Վանկուվերի հարևանությամբ գտնվող Ֆրեյզեր հովտային շրջանը, հարավային Վանկուվեր կղզին, Քրեսթոն հովիտը, Կուտնեյ շրջանը և Ծովածոցի կղզիները։ Օնտարիոյի գինեգործական մյուս տարածքներից է Էդուարդ արքայազնի կղզին։
Կանադական գինու արդյունաբերությունը գինու է վերածում նաև ներմուծված խաղող և հյութ։
Մրգային գինեգործարաններն ու մեղրագինիներն ավելի շատ տարածված են Ալբերտայում, Սասկաչևանում և Մանիտոբայում, որտեղ տեղական կլիման բարենպաստ չէ խաղողի արտադրության համար ։
Պատմություն
Կանադական գինին արտադրվել է ավելի քան 200 տարի։ Վաղ բնակիչները փորձել են մշակել Եվրոպայից բերված Vitis vinifera խաղողը, սակայն քիչ հաջողություններ են ունեցել։ Նրանք անհրաժեշտ են համարել ուշադրությունը կենտրոնացնել Վիտիս լաբրուսկա և Վիտիս ռիպարիաի տեսակների և դրանց տարբեր հիբրիդների վրա։ Այնուամենայնիվ, գինիների «ֆոքսի» կոչվող յուրահատուկ համի պատճառով շուկան սահմանափակ էր։ Խնդիրը լուծվեց այն ժամանակ, երբ այդ սորտերի խաղողի հյութը օգտագործվեց գինու արտադրության մեջ այնպես, ինչպես խերեսի տեխնոլոգիայի մեջ։
20-րդ դարի առաջին կեսին գինեսթափության շարժումը և հետագայում ամրացված և քաղցր գինիների սպառողական պահանջարկը խոչընդոտում էին սեղանի որակյալ գինու արտադրության զարգացմանը։ Այնուամենայնիվ, 1960-ականների ընթացքում սպառողական պահանջարկը տեղափոխվեց քաղցր և ամրացված գինիներից դեպի չոր և քիչ ալկոհոլային սեղանի գինիները։ Միևնույն ժամանակ զգալի բարելավումներ կատարվեցին գինեգործության տեխնոլոգիայում, ավելի լավ խաղողի սորտերի և հիվանդությանը դիմադրող կլոնների և խաղողագործության համակարգված հետազոտության հնարավորություն ի հայտ եկավ։
1927 թվականին Կանադայում ալկոհոլի արգելանքի վերացման պահից հետո գավառները խիստ սահմանափակեցին գինու արտադրության արտոնագրերի քանակը։ Գինեգործական նոր լիցենզիաների թողարկումը վերջապես իջեցվեց 1974 թվականին։ Նույն տասնամյակի ընթացքում ցուցադրական տնկումը ցույց տվեց, որ Vitis vinifera-ն կարող է հաջողությամբ աճել Կանադայում։ Այլ այգեգործներ պարզեցին, որ բարձրորակ գինիներ կարելի է արտադրել, եթե Vitis vinifera խաղողի այգիները աճել են նվազեցված արտադրողականությամբ, այգեգործական նոր դասընթացներով և համապատասխան հովանոցների կառավարմամբ։
1988 թվականին տեղի ունեցան երեք կարևոր իրադարձություններ՝ ԱՄՆ-ի հետ ազատ առևտրի պայմանագիրը կնքվեց, ստեղծվեց Vintners Quality Alliance (VQA) ստանդարտը և խաղողի այգիների փոխարինման/մեծացման ծրագիրը մշակվեց։ Այս իրադարձություններից յուրաքանչյուրը որևէ ձևով ծառայեց Կանադայի գինեգործության կենսունակության բարելավմանը։ 1990-ական թվականների ընթացքում կանադացի գինեգործները շարունակում էին ցույց տալ, որ զով պայմաններում աճող ընտիր խաղողի տեսակները կարող են ունենալ բաղադրյալ համ, նուրբ, կայուն բույր, խիտ կառուցվածք, հնեցման ավելի երկար պոտենցիալ, քան աշխարհի ավելի տաք շրջաններում աճող տեսակները։
Արտաքին հղումներ
Կատեգորիա:Գինեգործություն ըստ երկրի Կատեգորիա:Կանադական խոհանոց
(3388) Ցանգինչի
(3388) Ցանգինչի (Tsanghinchi), աստերոիդ աստերոիդների հիմնական գոտում։ Հայտնաբերվել է 1981 թվականի դեկտեմբերի 21-ին Մանուշակագույն լեռան աստղադիտարանի կողմից Նանկինում ։
Միջին հեռավորությունը Արեգակից կազմում է 2,364256 ա. մ., առավելագույնը մոտենում է 1,8919 ա. մ. հեռավորության վրա և հեռանում 2,8366 ա. մ. ։ Արեգակի շուրջ մեկ ամբողջական պտույտ է կատարում 1327,82 երկրային օրվա ընթացքում, իր ուղեծրով շարժվելով միջինում 0,271121 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,98° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Մանուշակագույն լեռան աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մկրտիչ Կարապետյան
Մկրտիչ Շավարշի Կարապետյան (ծնվել է 1958 թվականի մայիսի 9–ին Հոկտեմբերյան (այժմ՝ քաղաք Արմավիր՝ ՀՀ Արմավիրի մարզում), ֆիզիկոս-աստղագետ, հրատարակիչ։
Կենսագրություն
Ավարտել է Երևանի Պետական համալսարանը (1980 թվականին), Մոսկվա յի ֆիզիկատեխնիկական ինստիտուտը (1984 թվականին)։ 1991-1992 թվականներին եղել է «Շաղիկ» հրատարակչության տնօրենը, 1993 թվականին հիմադրել է «Էդիթ Պրինտ» հրատարակչությունը, 2000 թվականին՝ «Էդիթ Պրինտի» գրատների ցանց (Երևան, Գյումրի, Վանաձոր, Ստեփանակերտ)։ 2010 թվականից, միաժամանակ՝ Հրատարակիչների ազգային ասոցիացիայի նախագահ։ Կարապետյանի ջանքերով հրատարակվել է հայական առաջին տպագիր գրքի՝ Ուրբաթագրքի լուսապատճենային (ֆաքսիմիլե) տարբերակը (2012 թվական), հեքիաթների մատենաշար, որոշ մասը՝ ձայնասկավառակներով։
Եվրոպական գավաթ 1974–75
Եվրոպական գավաթ 1974–75 Եվրոպական գավաթի քսաներորդ մրցաշրջանն էր, որում հաղթեց Բավարիան՝ եզրափակչում պարտության մատնելով Լիդս Յունայթեդին 2–0 հաշվով ։ Եզրափակիչը կայացավ Փարիզի Պարկ դե Պրենս մարզադաշտում 1974 թվականի մայիսի 28-ին, խաղը դիտում էին 48 374 հանդիսական։
Այս մրցաշրջանում առաջին անգամ ԽՍՀՄ-ը ներկայացնող Արարատ ակումբը հասավ քառորդ եզրափակիչ, որտեղ զիջեց մրցաշրջանի հաղթողին։ Սա հայաստանյան ակումբների լավագույն արդյունքն էր Եվրոպական գավաթի խաղարկությունում։ Մրցաշրջանի լավագույն ռմբարկուներն էին Էդուարդ Մարգարովը և Գերդ Մյուլլերը, հինգական խփած գնդակներով։
Գեղեցիկ տիկնանց համար
Արտադրողը «Ֆորա» կինոանկարահանման կոոպերատիվն է։
Սյուժե
Հինգ երիտասարդ և գեղեցիկ կանայք հավաքվել էին մի աղջկա նախահարսանեկան երեկույթին՝ ցույց տալու իրենց և տեսնելու իրենց վաղեմի ընկերուհիներին։ Նրանց հետաքրքիր է ամեն ին՝ ով ինչի է հասել, ով ինչ կոշիկներ և ադամանդե զարդեր ունի, ում կարիերան ինչպես է ընթանում, ով ինչպիսի փեսացու ունի։ Կամ պարզապես ուզում են բամբասել։ Սակայն, ինչպես պարզվում է ավելի ուշ, ընկերուհիներից մեկը նախանձում էր նրան, որ տիրուհին ունի զարմանալի գեղեցկության ականջօղեր։ Ականջօղերի տիրուհին չի համաձայնում վաճառել դրանք, և այդ ժամանակ նա որոշում է այդ բնակարան «բերել» երկու կողոպտիչների։ Նրանցից մեկը՝ նրա խորամանկ ծանոթն է, իսկ մյուսը՝ իրական քրեական հանցագործ, որը չի կասկածում, որ այդ ամենը խաղ է։
Արտադրություն
Ֆիլմը նկարահանվել է Անդրեյ Ռազումովսկու «Ֆորա-ֆիլմ» ստուդիայում։ Որպես այս ֆիլմի նկարահանման գլխավոր նպատակ Ռազումովսկին նշել է կինոստուդիայի մեկ այլ նախագծի՝ «Ալեքսանդր Գալիչ։ Արտաքսում» ֆիլմի ֆինանսավորումը, որը թողարկվել է նույն 1989 թվականին ։
Արտաքին հղումներ
Կատեգորիա:Խորհրդային ֆիլմեր Կատեգորիա:1989 ֆիլմեր Կատեգորիա:Խորհրդային կինոկատակերգություններ Կատեգորիա:Ռուսերեն ֆիլմեր
Կլյուսի (գյուղ, Լիպովա Դոլինայի շրջան)
Կլյուսի (Клюси), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Կլյուսի գյուղում բնակվում էր 48 մարդ։
Արտաքին հղումներ
Կատեգորիա:Ուկրաինայի Սումիի մարզի Լիպովա Դոլինայի շրջանի բնակավայրեր Կատեգորիա:Ուկրաինայի գյուղեր
Կիկի Վանդևեգե
Էռնեստ Մորիս «Կիկի» Վանդևեգե III (Ernest Maurice "Kiki" Vandeweghe III, ), գերմանացի և ամերիկացի նախկին բասկետբոլիստ, բասկետբոլային մարզիչ։ Խաղացել է թեթև հարձակվողի դիրքում։ Մարզական կարիերայում անցկացրել է 969 հանդիպում։
Բրուսի (գյուղ, Ռուդնյանսկի շրջան)
Բրուսի (Брусы), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռուդնյանսկի շրջանի բնակավայրեր
Կորտե Ֆրանկա
Կորտե Ֆրանկա (Corte Franca), կոմունա Իտալիայում, տեղակայված է Լոմբարդիա մարզի Բրեշիա գավառում ։
Կոմունայի հովանավոր սրբերն են Կոսման և Դամիանը։ Տոնը նշվում է սեպտեմբերի 26-ին։
Ծանոթագրություններ
Կատեգորիա:Իտալիայի բնակավայրեր
Սոհո (Լոնդոն)
Սոհոն Վեստմինստերում է, Լոնդոնի Վեստ Էնդի կենտրոնական հատվածներից։ Արիստոկրատիայի համար նախատեսված նորաձև թաղամաս, որը մայրաքաղաքի հիմնական զվարճանքի թաղամասերից էր սկսած 19-րդ դարից է։
Տեղանունը
«Սոհո» անունը առաջին անգամ հանդիպում է 17-րդ դարում։ Անունը հավանաբար ծագել է որսորդական աղաղակներից ։ Մոնմութի առաջին դուքս Ջեյմս Սքոթը 1685-ի հուլիսի 6-ին Սեդջմուրի ճակատամարտում իր զինվորին կանչելու համար օգտագործել է «սոհո» բառը։ Կես դար անց բառն առաջին անգամ կիրառվեց որպես Լոնդոնի այս հատվածի անուն ։
Հետագայում Սոհո անունը օգտագործվել է մի շարք զվարճանքների և ռեստորանների թաղամասերի համար․ օրինակ՝ Հոնկոնգի, Մալագայի Սոհո անվամբ թաղամասերը։ Մանհեթենի ՍոՀո հատվածը իր անունը ստացել է Սոութ Հոուսթոն փողոցից, բայց այն նաև հղում է Լոնդոնյան թաղամասին ։
Արտաքին հղումներ
Կատեգորիա:Լոնդոնի շրջաններ Կատեգորիա:Կարմիր լապտերների թաղամասեր Կատեգորիա:Սեքս-ինդուստրիա Կատեգորիա:Լոնդոնի աշխարհագրություն Կատեգորիա:Լոնդոնի տեսարժան վայրեր
Սովինյոն Բլան
Սովինյոն Բլան, (Sauvignon blanc, հանդիպում է նաև Sauvignon Blanc)  մշակովի  խաղողի  տեսակ, օգտագործվում է սպիտակ գինու արտադրության համար։ Աշխարհում մշակովի խաղողի ամենատարածված տեսակը։ Պատկանում է խաղողի արևմտաեվրոպական տեսակի բնաշխարհագրական խմբին։ Ներկայումս տարածված է բոլոր աշխարհամասերում։ Ներկայումս Սովինյոն-Բլան տեսակը հանդիսանում է աշխարհում տարածված սպիտակ տեսակի խաղողներից երկրորդը՝ շարդոնե տեսակից հետո։ Այս խաղողից պատրաստված գինին, ունենում է յուրահատուկ, անկրկնելի տտպաթթվային համ և կարմիր հաղարջի բույր։ Խաղողի այս տեսակի հայրենիքը համարվում է Լուար գետի հովիտը՝ Ֆրանսիայում։ Այս երկրում Սովինյոն- Բլանը պատկանում է խաղողի առավել հայտնի՝ «Cepages nobles» տեսակին։ Եվրոպայում Սովինյոն- Բլանը  աճեցվում է նաև Բորդոյում՝ Ֆրանսիա, Իտալիայի հյուսիսում՝ Վենետիկում, Ավստրիայում, Շվեյցարիայում, Չեխիայում, Սլովենիայում, Խորվաթիայում, Սերբիայում, Բուլղարիայում, Հունգարիայում, Իսպանիայում, Ռումինիայում, Մոլդովայում, լայնորեն տարածված է Ավստրալիայում (5544 հա՝ 2007 թվականին), Հարավային Աֆրիկայում (8872 հա՝ 2007 թվականին, Կալիֆոռնիայում (Blanc Fume անվանումով), Արգենտինայում, Չիլիում, Նոր Զելանդիայում (10491 հա՝ 2007 թվականին) և Կանադայում։ Միայն Ֆրանսիայում 2007 թվականին Սովինյոն- Բլան խաղողն աճեցվել է 26062 հեկտար տարածքում։ Գերմանիայում այն արտադրում են առավելապես երկրի հարավ արևմուտքում՝ գինեգործական կենտրոններ Պֆալցում, Ռեյնգեսենում, Բադենում և Վյուրտեմբերգում, Ավստրիայում՝ Շտիրիայում, Շվեյցարիայում՝ Ժնևում և երկրի հարավում՝ Վալեում և Տիչինոյում։
Սովինյոն- Բլան խաղողը ստացել են տրամիներ և շենեն բլան տեսակների բնական խաչասերումից։ Սովինյոն- Բլանի մուտացիաներ են հանդիսանում Sauvignon Gris, Sauvignon Noir և Sauvignon Violet խաղողի տեսակները։
Գրականություն
C. u. F. Lange: Das Weinlexikon. Fischer, 2003, ISBN 3-596-15867-2.
Արտաքին հղումներ
Կատեգորիա:Խաղողագործություն ըստ երկրի Կատեգորիա:Խաղողագործություն Կատեգորիա:Բույսեր այբբենական կարգով Կատեգորիա:Խաղողազգիներ
Ուտկովկա
Ուտկովկա (Утківка), քաղաքատիպ ավան Ուկրաինայի Խարկովի մարզի Խարկովի շրջանում։ Հիմնադրվել է 18-րդ դարում։
2001 թվականի տվյալներով Ուտկովկա քաղաքատիպ ավանում բնակվում էր 1 339 մարդ։ Բնակավայրը զբաղեցնում է 0,85 կմ² տարածք։ Բնակչության խտությունը կազմում էր 1575,29 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Խարկովի շրջանի բնակավայրեր Կատեգորիա:Ուկրաինայի քաղաքատիպ ավաններ Կատեգորիա:18-րդ դարում հիմնադրված բնակավայրեր
Մոնքի Դի Լուֆֆի
Մոնքի դի Լուֆֆին (モンキー・D・ルフィ)), ով հայտնի է Ծղոտե գլխարկ 麦わら (Մուգիվարա)) մականունով, Վան Փիս անիմեի և մանգայի գլխավոր հերոսն է։ Առաջին անգամ հայտնվել է մանգայի «Ճանապարհորդության Շեմին» գլխում, որն առաջին անգամ ներկայացվել է «Շոնեն Ջամփ» շաբաթաթերթում 1997 թվականի հուլիսի 19-ին` որպես մի երիտասարդ տղա, որի մարմինը ռետինե է դառնում` ստանալով ճկվելու ունակություն, երբ նա ուտում է Գոմու-Գոմու դիվային միրգը` այն մրգերից մեկը, որոնցից շատ կա «Վան Փիս»-ի աշխարհում։
«Վան Փիս»-ում Լուֆֆի գլխավոր նպատակն է հաղթահարել Գրանդ Լայն օվկիանոսային հոսանքը` գտնելու ծովահենների նախկին արքա Գոլդ Դի Ռոջերի թողած լեգենդար գանձը` Դ. Ռոջերին ծովահենների արքա դարձնելու համար։ Նա Ծղոտե Գլխարկներով Ծովահենների նավապետն է ու իր ճանապարհորդության ընթացքում իր թիմ է ընդգրկում արտասավոր ու եզակի կարողություններ ունեցող անդամների։ Իր ճանապարհորդությունների ընթացքում Լուֆին մարտընչում է բազում չարագործների դեմ, մասնավորպես՝ Համաշխարհային կառավարության։
Լուֆֆին կարող է օգտագործել իր ռետինե մարմինը` իր ուժն ու դիմադրողականությունը խթանելու ու բազմազան հարձակումներ կատարելու համար։ Նա շատ անհոգ է, բայց պատրաստ է մարտի նետվելու, երբ իր ընկերը փորձանքի մեջ է։ Որպես գլխավոր հերոս` Լուֆֆին ամենաշատն է հայտնվում մանգայի գլուխներում, անիմեի սերիաներում, ֆիլմերում, ՕՎԱ-ներում ու անիմեի հիման վրա ստեղծված վիդեո-խաղերում։
Սյուժե
Լուֆֆին առաջին անգամ հայտնվում է որպես Հողմաղաց գյուղում ապրող մի երիտասարդ տղա, որի լավագույն ընկերը Շանքսն էր։ Մինչև պատմության սկսվելը Շանքսը նրան փրկում է Ծովի Արքայի երախից։ Տասը տարի անց Լուֆֆին լքում է գյուղը և սկսում Վան Փիս կոչվող գանձի փնտրտուքները` ծովահենների արքա դառնալու համար։ Իր միայնակ ճանապարհորդության ժամանակ նա ծանոթանում և ընկերանում է թրավոր Զոռոյի, գող Նամիի, կնամոլ խոհարար Սանջիի և խաբեբա Ուսոպպի հետ։ Ճանապարհորդության ժամանակ Լուֆֆին պատերազմի մեջ է ընկնում, բայց հաղթելով Էներու աստծուն` վերջ է դնում պատերազմին։ Հանդիպում է նաև ծովակալ Աոկիջիին, որի հեշտությամբ հաղթում է։ Առհասարակ, Լուֆֆին հաղթում է իր գրեթե բոլոր մրցակիցներին։ Հետագայում նա նետվում է Ամազոն Լիլի կղզու ափ, որի ղեկավարը Բոա Հենքոքն էր, որն էլ սիրահարվում է Լուֆֆիին և օգնում է նրան ստորգետնյա բանտ գնալ և ազատել իր եղբորը։ Բանտ մտնելով` նա հանդիպում է հին թշնամիների և նոր ընկերների։ Բանտից դուրս գալուց հետո Լուֆֆին նորից պատերազմի մեջ է ընկնում. այս անգամ նրան իր եղբայրն է փրկում կյանքի գնով։
Ստեղծումն ու հայեցակարգը
Երբ Էիչիրոն ստեղծեց Լուֆֆիին, նա ուզում էր իր ստեղծած կերպարով մրցել Աքիրա Տորիյամայի «Dragon Ball»` «Վիշապի Մարգարիտը», մանգայի հերոսների հետ։ Օդան պատմել է, որ գլխավոր հերոսին տվել է «Լուֆֆի» անունը միայն այն պարզ պատճառով, որ այն համապատասխանում է կերպարի բնավորությանն ու խառնվածքին։ Էիչիրոն փորձել է Լուֆֆիին նկարելով բացեիբաց ներկայացնել այն, թե ինչպիսին է նա ցանկանում դառնալ և թե ինչ է զգում։
Արտաքինը
Լուֆֆին նիհար, սև մազերով և միջին հասակի տղա է։ Աջ աչքի տակ կա սպի, որը նա ստացել է երեխա ժամանակ, երբ նա փորձում էր ապացուցել Շանքսին, որ արդեն մեծ է՝ վնասելով աչքը։ Նա միշտ կրում է ծղոտե գլխարկ, որը նրան նվիրել էր Շանքսը։ Առաջին մասի ընթացքում նա կրում էր բաճկոն, շորտեր և սանդալներ ։ Սերիալի երկրորդ մասում՝ մարզումներից հետո, Լուֆին բաճկոնի փոխարեն կրում է կարմիր վերնաշապիկ՝ երկար թևերով, և դեղին գոտի։ Կրծքին հայտնվում է մեծ սպի, որը նրան թողել էր ծովակալը Ակաինուն։
Անհատականությունը
Լուֆֆին բոլորի համար ամենաանհոգ ու զվարթ կերպարներից մեկն է։ Նա հաճախ է մտածում իր ստամոքսով ու բավականին հաճախ է կատակում։ Շատ հոգատար ու բարեսիրտ է։ Բայց նա այնքան միամիտ չէ, ինչքան շատերն են մտածում. նա տարբեր իրավիճակներից այնպիսի լուծումներ է գտնում, որ նույնիսկ իր ընկերներին է զարմացնում։ Երբ իր թիմը վտանգի մեջ է, Լուֆֆին մոռանում է իր երազանքների ու նպատակների մասին ու միշտ պայքարում է ընկերներին փրկելու համար։ Լուֆֆին շատ քիչ է մտածում այն մասին, թե ինչ կլինի իր այս կամ այն արարքից հետո։ Նա միշտ կարևորում է իր զգացմունքները, նույնիսկ մարտի դաշտում։
Լուֆֆին բնավորությամբ շատ անհոգ է, սակայն նա շատ բարի է և ընկերասեր։ Նա հաճախ լինում է միամիտ և կատարում է բազում սխալներ, սակայն պետք եղած ժամանակ կարող է կատարել չափազանց անսովոր որոշումներ։ Նա նաև առանձնանում է անվախությամբ։ Հիմնականում նրա խիզախությունը իր հիմարության հետևանք է ։ Որևէ արարք կատարելուց առաջ, Լուֆին հազվադեպ է մտածում հետևանքների մասին։ Լուֆին շատ է սիրում ուտել։ Նրա սիրելի ուտելիքը միսն է ։ Ամեն անգամ, երբ նա հանդիպում է ինչ-որ անսովոր անձի, Լուֆֆին հրավիրում է նրան իր թիմ։ Մանգայի և անիմեի շատ կերպարներ նշել են, որ Լուֆֆին բնավորությամբ շատ նման է Գոլդ Դի Ռոջերին։ Չնայած իր տարօրինակությանը, Լուֆֆին իզորու է վերածել դաշնակիցների, անգամ իր թշնամիներին։ Նա կարող է հեշտությամբ թիմակիցներ ձեռք բերել և հենց այդ ունակության պատճառով համարվում է բոլոր ծովերի ամենավտանգավոր մարդը։ Նավապետը շատ նվիրված է իր թիմակից ծովահեններին և հանուն նրանց շատ անգամ ռիսկի ենթարկել իր կյանքը։ Նա աշխատում է չսպանել իր թշնամիներին։ Օդան ասել է, որ նա դա չի անում թշնամիների հանդեպ խխճանքի պատճառով, այլ հակառակը, նա դա անում է նրանց ավելի շատ նվաստացնելու համար, քանզի ծովահենի համար իր երազանքը կորցնելը ավելի վատ է, քան մահը ։
Գինը գլխի համար սկզբում կազմել է 30 000 000 բելի, «Ալաբաստա» ակտից հետո՝ 100 000 000 բելի, «ՍՊ9» ակտից հետո՝ 300 000 000, երկամյա մարզումների ընթացքում ստացել է 400 000 000 բելի, իսկ հաղթելով Դոնկիհոտ Դոֆլամինգոյին՝ այն կազմում է 500 000 000 բելի։
Ունակությունները
Մանուկ ժամանակ Լուֆֆին կերել է ռեզին-ռեզին Դիվային միրգը (悪魔の実), որի հետևանքով նրա մարմինը ձեռք է բերել ռեզինի ունակությունները։ Լուֆին կարող է ճկվել և գրեթե անխոցելի է էլեկրական պարպումի համար։ Նա նախընտրում է ձեռնամարտը և իր մրգի ունակությունները օգտագործելը։ Լուֆֆին բոլոր Դիվային միրգ կերածների նման չի կարողանում լողալ, իսկ սուզվելուց քարի նման իջնում է դեպի հատակ։ Նա նաև թուլանում է, երբ դիպչում է ծովային-պրիզմա քարին, որը չեզոքացնում է պտուղների տերերի ունակությունները։ Լուֆֆին շատ է մարզվել, որի հետևանքով նրա ուժը և դիմացկունությունը գերանզանցում են այն, որով տիրապետում են սովորական մարդիք։ Բացի դրանից, նա ունի մեծ կամքի ուժ, որը շատ անգամ օգնել է նրան հասնել իր նպատակին։
Լինելով «ռեզինե մարդ»՝ Լուֆին կարող է օգտագործել «Ձևափոխություններ»։ Առկա են «Երկրորդ», «Երրորդ» և «Չորրորդ» ձևափոխությունները։ Առաջինը այն վիճակն է, երբ Լուֆֆին չի օգտագործում որևէ ձևափոխություն։ Երկրորդ ձևափոխությունը ոգտագործելուց, Լուֆին սեխմում է իր մարմինը, դրանով արագացնելով իր արյան շրաջանառությունը և նշանակալի չափով մեծացնելով ուժը և արագությունը։ Յուրաքանչյուր մարդ նրա փոխարեն կմահանար դա օգտագործելուց, բայց քանի որ Լուֆֆին առաձգական է, ինչպես ռեզինը, ապա վնասը, որը մատուցում է հենց Երկրորդ ձևափոխուփյունը, չնչին է։ Չնայած դրան այդ հնարքը կրճատում է նրա կյանքը, բացի դրանից, Լուֆֆին այն օգտագործելու ժամանակ արագ հոգնում է։ Երբ Լուֆֆին օգտագործում է Երկրորդ ձևափոխուփյունը, նրա մաշկը կարմրում է և նրանից դուրս է մղվում գոլորշի։
Երբ Լուֆֆին ընդունում է Երրորդ ձևափոխուփյունը, նա «փչում» էիր մարմնի մասերը՝ ոտքերը և ձեռքերը, դրանց հսկայական չափսերի վերածելով։ Այդ կերպ նա զգալիորեն բարձրացնում է իր հարվածի կործանիչ ուժը։ Մինչ երկամյա մարզումները, Երրորդ ձևափոխուփյունը օգտագործելուց Լուֆֆին ժամանակավորապես փոքրանում էր չափսերով և դառնում էր անպաշտպան, սակայն մարզումներից հետո նա ազատվել է այդ թերությունից։ Կարելի է համատեղել երկու ձևափոխությունները, սակայն դա շատ հոգնեցնում է Լուֆֆիին։ Չորրորդ ձևափոխուփյունը վերջինն է և ամնենազորեղը տվյալ պահին։ Դրա օգտագործման համար Լուֆֆին փչում է իր մկանները և ծածկում է դրանք պաշտպանական հաքիով։ Լուֆֆին դառնում է «Էլաստիկ մարդ»։ Այդ կարգավիճակում նրա մարմինը դառնում է այնքան առաձգական, որ նա սկսում է թռչկոտել գնդակի նման։ Չորրորդ ձևափոխության ժամանակ գրեթե անհնարին է ֆիզիկական վնաս հասցնել Լուֆիին, քանի որ նրա մարմինը ապհպանում է ռեզինի ունակությունները, նույնիսկ պաշտպանման հաքիով հզորացված հարվածների դեմ։
Երկամյա մարզումներից հետո՝ Լուֆֆին տիրապետում է բոլոր երեք հաքիի ձևերին։ Պաշտպանողական հաքին թույլ է տալիս նրան մարմինը պատել անտեսանելի զրահով, և այն օգտագործել հարվածելուց՝ մի քանի անգամ հզորացնելով այն։ Դիտման հաքին նրան հնարավորություն է տալիս կանխագուշակել թշնամիների գործողությունները և զգալ, երբ նրանք մոտակայքում են։ Վերջապես, Լուֆֆին նրանցից մեկն է, ով տիրապետոմ է Արքայական հաքիին։ Այն թույլ է տալիս գիտակցությունից զրկել կամքով թույլ մարդկանց՝ ընդամենը մեկ հայացքով։ Սերիալի առաջին մասում՝ Լուֆֆին մի քանի անգամ անգիտակցաբար այն օգտագործել է։ Հետագայում նա կարողանում է այն գիտակցաբար օգտագործել։ Միաժամանակ օգտագործելով Երկրորդ ձևափոխությունը և պաշտպանողական հաքին՝ Լուֆֆին օգտագործում է Կարմիր Արծիվի հարվածը, որի ժամանակ նրա բռունցքը սկսում է վառվել, իսկ հարվածի ժամանակ հակառակորդին հասցվում է մեծ վնաս։ Երբ Լուֆին կռվում էր Մագելանի դեմ, վերջինս թունավորում է նրան իր Դիվայն մրգի օգնությամբ, սակայն Լուֆֆին կարողանում է ողջ մնալ և արդյունքում ստացնում է իմունիտետ շատ թույների հանդեպ։
Ելույթներ այլ մեդիայում
Լուֆֆին ներկա է անիմե-սերիալի և մանգայի բոլոր ճյուղավորումներում՝ լիամետրաժ ֆիլմերում, OVA-ում և հաղերում։ Գույություն ունի One Piece-ի էփիզոդ, որտեղ առկա են նաև Toriko-ի կերպարները։ Մեկ տարի անց լույս է տեսնում համատեղ էփիզոդ One Piece-ի, Toriko-ի և «Վիշապի մարգարիտ Զեթի» կերպարներով, որտեղ ներկա է գտնվում Լուֆին ։ Էիչիրո Օդան և Ակիրա Տորիյաման միասին ստեղծում են մանգա-քրոսովեր Cross Epoch, որը լույս է տեսնում 2006 թվականին և ներառում է թե One Piece-ի, թե «Վիշապի մարգարիտ Զեթի» կերպարները ։ Լուֆֆին հայտնում է նաև խաղ-քրոսովերներում. Battle Stadium D.O.N (GameCube и PlayStation 2), Jump Super Stars (Nintendo DS) և Jump Ultimate Stars (Nintendo DS) :
Լուֆֆին Նարուտո Ուզումաքիի և Սոն Գոքուի հետ հայտնվել է բազմաթիվ լրատվամիջոցներում և խաղերում։ Նրանք միասին ընգրկված էին նաև վերջերս վաճառքի դուրս եկած J-Stars Victory VS խաղում։ Լուֆֆին նաև հանդես է եկել ճապոնական բազմաթիվ հեռուստաշոուներում և այլ անիմե սերիալներում։ 2011 թվականի ապրիլի 3-ին Լուֆֆին և «Վան Փիս»-ի այլ գլխավոր հերոսներ հայտնվել էին «Տորիկո» անիմեի մեկնարկային սերիայում։ Նա նաև հայտնվել է հայտնի «Half Minute Hero» հերոսական խաղում, որը նախատեսված է եղել միայն Playstation-ի համար։ Լուֆֆին եղել է և շարունակվում է լինել ճապոնական վիդեոխաղերում ամենահայտնի ու ամենաշատ հանդիպող կերպարը։
Հնչյունավորողներ
Ամբողջ «Վան Փիս» անիմեի ճապոնական տարբերակում Լուֆֆիին հնչյունավորում է Մայումի Տանական։ Որոշ ՕՎԱ-ներում նրան հնչյունավորել է Ուրարա Տականոն։ Անիմեի ամերիկյան տարբերակում Լուֆֆին հնչյունավորում է Բելլա Հադսոնը, իսկ մեկ այլ ստուդիայում` Քոլին Քլինքենբերդը։
Կերպարի ստեղծման պատմությունը
Լուֆֆիին ստեղծելու ժամանակ՝ Էիչիրո Օդան՝ մանգայի ստեղծողը, ցանկանում էր, որ նա առնական լինի։ Առնականության օրինակ նա վերցնում էր «Վիշապի Մարգարիտ» անիմեի՝ Ակիրա Տորիյամայի կերպարը ։ Օդան տվել է նրան ճկվելու ունակությունը, որովհետև հեղինակի կարծիքով, այն շատ լավ համապատասխանում է Լուֆիի բնավորությանը։ Նա նաև շատ ծիծաղելի է երևում ։ Լուֆին հորինված է այնպես, որ նրա բոլոր մտքերը և զգացմունքները հասկանալի լինեն, այդ իսկ պատճառով նա միշտ ասում և անում է այն ինչ մտածում է ։ Իսկզբանե, Օդան պլանավորել էր անվանել Դիվաին միրգը ուղակի «Ռեզինե պտուղ», սակայն խմբագիրը ասեց նրան, որ Ռեզինե պտուղը  գոյություն ունի իրական կյանքում։ Օդան որոշեց վերաանվանել միրքը Ռեզին-Ռեզին, սակայն նա ասել է, որ ցավում է այդ որոշման համար ։
Գնահատական և ընկալում
Լուֆֆին երեք անգամ եղել է մանգայի կերպարների ցուցակի առաջին տեղում, որը հրատարակվում էր ճապոնական Shonen Jump ամսագրում  ։ Մայկ ՄակՖարլենդը և Քրիստոֆեր Սաբատը, ովքեր ձայնավորում էին Funimation Entertainment-ի կրկնորինակը, նշում էին, որ Լուֆֆին ավելի խարեզմատիկ է, քան Սոն Գոկուն՝ Վիշապի մարգարիտ անիմեի գլխավոր հերոսը ։ Լուֆֆին առաջադրվել է «Japanese Animation Awards 2008»-ի՝ «Լավագույն տղամարդ կերպար» մրցանակին, սակայն զիջեց Ալուկարդին  ։ IGN կայքը նրան դրել է 22-րդ տեղը՝ անիմե-կերպարների ցուցակում ։
T.H.E.M. Anime Reviews բնութագրել է Լուֆֆիին, որպես «պուպուշ-ապուշ»՝ նրան համարելով շատ օպտիմիստիկ և իդեալիստիկ ։ Չորրորդ լիամետրաժ ֆիլմի տեսության ժամանակ Dead End Adventure The Star Online-ը նշում է, որ Լուֆին լավ մարզիկ է, բայց միևնույն ժամանակ անուղեղ ։ Ռիկա Տակահասին իր հոդվածում՝ EX.org կայքում, նշել է, որ Լուֆֆիի ճկվելու ունակությունը առանձնացնում է նրան շոնեն ժամրի անիմեների գլխավոր հերոսներից ։ Anime News Network-ը համեմատել է Լուֆֆիին «Թափառական Քենշինը» անիմեի և մանգայի գլխավոր հերոսի՝ Հիմուրա Քենշինի հետ, քանի որ երկուսն էլ ունեն նման բնավորություն ։
Մեշչերի (գյուղ, Վաչսկի շրջան)
Մեշչերի (Мещеры), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վաչսկի շրջանի բնակավայրեր
Բրուսլանովկա
Բրուսլանովկա (Бруслановка), գյուղ Ռուսաստանի Լիպեցկի մարզի Լիպեցկի շրջանի կազմում։
Համբույր (նկար, Հայեց)
«Համբույր» (Il bacio), իտալացի նկարիչ Ֆրանչեսկո Հայեց նկարը՝ ստեղծված 1859 թվականին իտալական ռոմանտիզմի ոճով։
Բրուսլանովկա
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Լիպեցկի շրջանի բնակավայրեր
Համբույր (նկար, Հայեց)
Պատմություն
Հայեցն ստեղծել է նկարի երեք պատճեններ, որոնցից երկուսը պահվում են մասնավոր հավաքածուներում, իսկ երրորդը, որում կինը սպիտակ շրջազգեստ է կրում, ստեղծվել է 1861 թվականին Մյուլիուս (Mylius) ընտանիքի համար և վաճառվել է 2008 թվականի նոյեմբերի 12-ին Լոնդոնի Սոթբիս աճուրդում 780 450 ֆունտ ստերլինգի դիմաց։
Հայեցը «Համբույր» կտավը համարել է իր ամենակարևոր աշխատանքներից մեկը։ Դրանում նա փորձել է միավորել իտալական ռոմանտիզմի այնպիսի հատկանիշներ, ինչպիսիք են նատուրալիզմը և սևեռուն ուշադրությունը դեպի զգացմունքային սեր, ինչպես նաև Ռիսորջիմենտոյի իդեալը՝ հայրենասիրությունը։ Համբուրվող զույգն իրենից ներկայացնում է ակնարկ Ուիլյամ Շեքսպիրի Ռոմեոյին և Ջուլիետին, ինչպես նաև Ալեսանդրո Մանձոնիի «Նշանվածները» վեպից Ռենցոյին և Լյուչիային։ Բացի այդ Հայեցը նկարի կերպարներով ձգտում է ցույց տալ վերածնվող իտալական ազգին։ Այդպես նա մի սյուժեի մեջ միավորել է անձնական սերը և սերն առ հայրենիք։
Սյուզան Իկինս
Առաջին նկարչուհին, որը 1879 թվականին արժանացել է Մերի Սմիթի մրցանակի։
Համբույր (նկար, Հայեց)
Պատմություն
Հերոսների հագուստները և ճարտարապետությունը վկայում են այն մասին, որ տեսարանը տեղի է ունենում Միջնադարում, սակայն նկարի բացարձակապես նոր պատկերագրությունը և դրա հայրենասիրական հղումը դիտողին համոզում են ժամանակակից լինելու մասին։ Նկարչի կիրառած գույները ակնարկում են Իտալիայի և Ֆրանսիայի միջև կնքված Պլոմբիերյան գաղտնի համաձայնագրի մասին, որով նշանավորվել է իտալական ազգի ծնունդը։